text: 300 kom til demonstration 
  21 november 2015 kl. 12.41
  Kampen for at bevare Tønder Sygehus samlede i dag lørdag 300 borgere foran det lukningstruede sygehus
  - Det er da fantastisk, at der kom så mange. Det viser da noget om den store opbakning, der er i byen for at bevare vores sygehus, siger Lars Rytter, der er socialdemokratisk byrådsmedlem og medarrangør af demonstrationen. 
  Demonstrationen blev bakket op taler fra borgere, patient, ansat, tidligere ansat og Ældresagen. Alle med samme pointe: Bevar Tønder Sygehus. 
  Lars Rytter peger på, at der under demonstrationen var flere, der snakkede om nye initiativer til at gøre noget for at råbe regionsrådspolitikerne op. 
  På Facebook-siden "Bevar Tønder Sygehus" er der også livlig debat om  sygehuset, der er på forslags-listen over små sygehuse, der risikerer at skuklle beskæres eller lukke helt.
  